पाएं अपने शहर की ताज़ा ख़बरें और फ्री ई-पेपरडाउनलोड करें
डीएम सुहर्ष भगत व एसपी अरविंद कुमार गुप्ता के निर्देश पर शहर भर पुलिस ने शहर के गांधी चाैक पर जोरदार जांच अभियान चलाया। मंगलवार शाम छह बजे से लागू नाइट कर्फ्यू के दौरान नियमों का उलंघन कर सड़कों पर बाइक और चार पहिया वाहन लेकर घूमने वाले के खिलाफ एसडीएम मनाेज कुमार चाैधरी, डीएसपी डीसी श्रीवास्तव व टाउन थाना पुलिस ने लगभग 25 छोटे-बड़े वाहनों को जब्त कर लिया। अभियान का नेतृत्व खुद एसडीएम मनाेज कुमार चाैधरी कर रहे थे। सड़कों पर बेवजह घूमने वालों को हल्की पिटाई कर चेतावनी दी गई। डीएम सुहर्ष भगत व एसपी अरविंद कुमार गुप्ता भी गांधी चाैक पहुंचे। इस दाैरान बेवजह घुमने वाले लाेगाें काे फटकार लगाई। पुलिस को देख बाइक लेकर घूमने वाले कई लोग दूर से ही उल्टे रास्ते भागने लगे। वहीं गांधी चौक स्थित चमन साह मेडिकल स्टोर को डीएम सुहर्ष भगत के निर्देश पर नगर परिषद ने सील कर दिया। जांच अभियान के दौरान डीएम व एसपी मंगलवार की शाम को गांधी चौक पहुंचे, वही चमन साह मेडिकल दुकान में दवाई खरीदने वालों की भीड़ लगी थी। दुकानदार के द्वारा दुकान के आगे गोल घेरा नहीं बनाया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn